dfc918746293f2b18f4d351f511a7551

Hej

Den seneste tiden har jeg ikke haft det så godt. Jeg føler det er på tide at forsøge at få noget hjælp. Jeg er vældig bange for det som foregår inde i mig jeg har en del selvmords tanker fortiden. Jeg er begyndt at isolere mig selv mere og mere og mistrives i andre selvskab og jeg har været kendt for at være en social og udavendt fyr som spreder glæder om sig. 

Jeg bor alene i Norge hvor jeg arbejder i landbruget på en skole som underviser i økologisk landbrug. Det hjælper at gå på arbejder men jeg tror det er fordi jeg bliver distraheret. Tror måske jeg har en slags depressive træk men jeg har ikke fastlæge her så kan ikke få snakket med en praktiserende læge om mine behov. Jeg har forsøgt at snakke med min familie men de bliver meget utilpas og føler mig ignoreret og det gør meget ondt og snakke med dem når jeg har det skidt. 

Jeg ved ikke rigtig hvor jeg skal søge hen kan i anbefale mig en plads hvor jeg kan få en samtale og rådgivning? Dette er første gang jeg søger aktivt efter hjælp, har undertrykt det vældig længe nu men det slår ud at jeg isolere mig og får det værre.

 
Kan i hjælpe jeg trænger hjælp
==============================


ungzone.dk
2020.40

Kære du, 

Jeg er virkelig ked af at høre, at du har det svært. Det er godt, at du skriver herind, for det er slet ikke rart at have det sådan, som du beskriver. Og det gør det svært at komme sig over, hvis man ikke får hjælp fra andre. Derfor er det også rigtig ærgerligt at høre, at din familie ikke helt formår at lytte og forstå dig, når du forsøger at tale med dem om det.

Derfor vil jeg anbefale dig at tale med en læge eller psykolog om dine problemer. Du skriver, at du ikke har fast læge i Norge, så måske kan du ringe eller skrive til din læge i Danmark i stedet? Så vil din læge måske kunne give dig en henvisning til en psykolog, som du så kan opsøge enten i Norge - eller alternativt i Danmark gennem online terapi. Der er nemlig flere danske psykologer, som tilbyder online terapi, hvor man så taler sammen over webcam. Dette kunne måske være en løsning for dig?

Uanset hvad synes jeg bestemt ikke, at du skal gå med de her følelser og tanker alene. Det er utroligt hårdt at have det sådan, og jeg tror, at det er nemmere at komme igennem, hvis man får hjælp fra andre - f.eks. en psykolog. Så jeg håber, at du vil tage imod dette råd og finde en at tale med. Jeg ønsker dig alt det bedste!

Jeg håber, mit svar kan hjælpe dig. Du er altid velkommen til at skrive igen!

Hilsen Iben

 